CELEX: 32015D1141
Language: et
Date: 2015-07-13 00:00:00
Title: Nõukogu otsus (ÜVJP) 2015/1141, 13. juuli 2015, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)

14.7.2015   
            
            
               ET
            
            
               Euroopa Liidu Teataja
            
            
               L 185/18
            
         NÕUKOGU OTSUS (ÜVJP) 2015/1141,
   13. juuli 2015,
   millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 16. juulil 2012 vastu otsuse 2012/392/ÜVJP (1).
            
         
               (2)
            
            
               Nõukogu võttis 22. juulil 2014 vastu otsuse 2014/482/ÜVJP, (2) millega pikendatakse otsuse 2012/392/ÜVJP kehtivust kuni 15. juulini 2016 ja millega nähakse ette lähtesumma kuni 15. juulini 2015.
            
         
               (3)
            
            
               Euroopa Ülemkogu kohustus 23. aprillil 2015 tugevdama liidu kohalolekut merel, et ennetada ebaseaduslikke rändevooge ning tugevdada liidusisest solidaarsust ja vastutust. Ülemkogu kohustus suurendama toetust Nigerile, et jälgida ja kontrollida maismaapiire ja -teid, tuginedes piirkonnas käimas olevatele ÜJKP operatsioonidele. Poliitika- ja julgeolekukomitee kiitis 13. mail 2015 pärast strateegilise vaheülevaate tegemist heaks uue tegevussuuna, mis ühendab osalemise Niameys ja püsiva kohaloleku Agadezis.
            
         
               (4)
            
            
               Otsust 2012/392/ÜVJP tuleks muuta, et pikendada lähtesummaga kaetud ajavahemikku 15. juulini 2016. Kolme kuu jooksul käesoleva otsuse vastuvõtmisest muudetakse kõnealust lähtesummat pärast täiendavat operatsiooni planeerimist, mis käsitleb kahesuunalist lähenemisviisi, mis ühendab tõhustatud osalemise Niameys ja püsiva kohaloleku Agadezis.
            
         
               (5)
            
            
               EUCAP Sahel Nigerit viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2012/392/ÜVJP muudetakse järgmiselt.
   
               1)
            
            
               Artikli 13 lõige 1 asendatakse järgmisega:
               „1.   EUCAP Sahel Nigeri tegevusega seonduvate kulutuste katmiseks ette nähtud lähtesumma ajavahemikul 16. juulist 2012 kuni 31. oktoobrini 2013 on 8 700 000 eurot.
               EUCAP Sahel Nigeri tegevusega seonduvate kulutuste katmiseks ette nähtud lähtesumma ajavahemikul 1. novembrist 2013 kuni 15. juulini 2014 on 6 500 000 eurot.
               EUCAP Sahel Nigeri tegevusega seonduvate kulutuste katmiseks ette nähtud lähtesumma ajavahemikul 16. juulist 2014 kuni 15. juulini 2015 on 9 155 000 eurot.
               EUCAP Sahel Nigeri tegevusega seonduvate kulutuste katmiseks ette nähtud lähtesumma ajavahemikul 16. juulist 2015 kuni 15. juulini 2016 on 9 800 000 eurot.”
            
         
               2)
            
            
               Artikkel 13a asendatakse järgmisega:
               „Artikkel 13a
               Projektiüksus
               1.   EUCAP Sahel Nigeril on projektiüksus missiooni eesmärkidega kooskõlas olevate ja volituste täitmist hõlbustavate projektide kindlaksmääramiseks ja rakendamiseks. EUCAP Sahel Nigeri volitustega seotud valdkondades ja oma eesmärkide toetamiseks toetab EUCAP Sahel Niger vajaduse korral liikmesriikide ja kolmandate riikide poolt nende vastutusel ellu viidavaid projekte ja annab nendega seoses nõu.
               2.   Kui lõikest 3 ei tulene teisiti, on EUCAP Sahel Niger volitatud kasutama liikmesriikide või kolmandate riikide rahalist toetust, et viia ellu projekte, mille puhul on leitud, et need täiendavad järjekindlal moel EUCAP Sahel Nigeri teisi tegevusi, ning ta võib seda teha kahel järgmisel juhul:
               
                           a)
                        
                        
                           projekt on ette nähtud käesoleva otsuse finantsselgituses või
                        
                     
                           b)
                        
                        
                           projekt lisatakse missiooni juhi taotlusel volituste kestuse ajal muudatusena nimetatud finantsselgitusse.
                        
                     Kui komisjon või kõnealused riigid on teinud ametliku ettepaneku, et nende rahalist panust haldaks EUCAP Sahel Niger, sõlmib EUCAP Sahel Niger komisjoni või kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUCAP Sahel Niger on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või toetavad liikmesriigid pidada liitu või kõrget esindajat vastutavaks EUCAP Sahel Nigeri tegevuse või tegevusetuse eest nimetatud riikide vahendite kasutamisel.
               3.   Projektiüksusele ELi või kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 16. juulist 2015.
   
      Brüssel, 13. juuli 2015
      
         
            Nõukogu nimel
         
         
            eesistuja
         
         F. ETGEN
      
   
   
      (1)  Nõukogu 16. juuli 2012. aasta otsus 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 187, 17.7.2012, lk 48).
   
      (2)  Nõukogu 22. juuli 2014. aasta otsus 2014/482/ÜVJP, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 217, 23.7.2014, lk 31).